Diari Oficial de la Generalitat Valenciana


Sumari del DOGV 5427, del 12-01-2007 (2007/6)

ORDE de 29 de desembre de 2006, de la Conselleria d'Empresa, Universitat i Ciència, sobre concessió d'ajudes en matèria d'artesania per a l'exercici pressupostari 2007.
------------------------------------------------------------------------------------------------------------------------------------------------------------------------

### Dades del document

Número de DOGV
:   5427

Data del DOGV
:   12-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/6


Data del document
:   29-12-2006

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * suport econòmic
    * producció artesanal
    * ajuda pública
    * ajuda a les empreses
    * cambra de comerç i indústria
    * associació professional
    * centre d'investigació
    * artesà

La Comunitat Valenciana, d'acord amb el que s'ha previst en
l'article 31.18 de l'Estatut d'Autonomia, té atribuïdes competències
exclusives en matèria d'artesania. En l'exercici d'estes competències
és procedent establir un règim d'ajudes que tendisca a aconseguir una
articulació més efectiva de les ajudes públiques oferides per l'administració
autonòmica a este sector productiu, atés que l'artesania constituïx
un factor important del desenvolupament socioeconòmic de la
Comunitat Valenciana.
Resulta convenient continuar en la línia dels exercicis anteriors
en el sentit d'incidir en els actuals nivells de formació, innovació i
inversió de les empreses artesanes de la Comunitat Valenciana, pel seu
paper de vertebració del territori i de manteniment d'una cultura pròpia,
així com de continuar aprofundint en l'enriquiment i la diversificació
del teixit industrial artesà.
S'assenyala que les ajudes que es concedisquen d'acord amb el
que preveu la present orde, ho seran en el marc del Reglament (CE)
n 1998/2006 de la Comissió, de 15 de desembre del 2006, relatiu a
l'aplicació dels articles 87 i 88 del Tractat a les ajudes de minimis
(DOCE L 379/5 de 28 de desembre del 2006).
Per això i en virtut de les facultats que m'atorguen l'article 35 de
la Llei 5/1983, de 30 de desembre, de Govern Valencià, i l'article 47
de la Llei d'Hisenda Pública de la Generalitat,
ORDENE
Article 1. Objecte i àmbit
1. L'objecte de la present orde és establir el règim de concessió
d'ajudes en matèria d'artesania per a les accions que s'indicaran, desenvolupades
a la Comunitat Valenciana, d'acord amb les consignacions
pressupostàries que a l'efecte establisca la Llei de Pressupostos de
la Generalitat per a l'exercici 2007.
2. Estes ajudes inclouen tant les subvencions com els suports a
les operacions de crèdit que els beneficiaris formalitzen amb les entitats
financeres que tinguen subscrits convenis de col·laboració amb la
Generalitat i en les condicions regulades en la present orde.
3. L'import de les ajudes concedides en cap cas podrà ser de tal
quantia que, aïlladament o en concurrència amb subvencions o ajudes
d'altres administracions públiques, o d'altres ens públics o privats,
supere el cost de l'actuació a desenvolupar pel beneficiari.
4. No seran susceptibles de suport les despeses ordinàries de personal
propi, així com els consums habituals utilitzats per al normal
funcionament i desenvolupament de les funcions inherents als beneficiaris.
5. Només serà susceptible de suport l'IVA satisfet per l'adquisició
de béns i servicis quan el beneficiari acredite documentalment
l'exempció o la no-subjecció a l'esmentat impost o que l'import de
l'impost forma part del cost de l'actuació a què es dóna suport, i no
serà susceptible de recuperació o compensació.
6. Es podrà subcontractar l'activitat objecte d'ajuda fins al 100 per
cent; en este cas caldrà ajustar-se al que es disposa en l'article 29 de la
Llei 38/2003, de 17 de novembre, General de Subvencions.
7. En el cas de les ajudes per a adquisició, construcció, rehabilitació
i millora de béns inventariables, el beneficiari destinarà els béns
objecte d'ajuda a la finalitat concreta per a la qual es concedí, durant
un període mínim de cinc anys en els termes previstos en l'article 31
de la Llei 38/2003, de 27 de novembre, General de Subvencions.
Article 2. Beneficiaris de les ajudes
1. Podran ser beneficiaris de les ajudes:
A) Els artesans individuals que reunisquen els següents requisits:
1. Desenvolupar professionalment la seua activitat d'artesania a la
Comunitat Valenciana.
2. Trobar-se en possessió del document de qualificació artesana
(DQA), degudament actualitzat.
3. Estar radicats i domiciliats al territori de la Comunitat Valenciana.
B) Xicotetes empreses artesanes que reunisquen els següents
requisits:
1. Desenvolupar la seua activitat d'artesania a la Comunitat Valenciana.
2. Trobar-se en possessió del document de qualificació artesana
(DQA), degudament actualitzat.
3. Estar radicades i domiciliades al territori de la Comunitat Valenciana.
C) Gremis, associacions i federacions artesanes l'àmbit d'actuació
de les quals siga la Comunitat Valenciana i que tinguen representativitat
del sector. Respecte d'això, es tindrà en compte tant el nombre
d'afiliats, com el percentatge d'estos que estiguen en possessió del
document de qualificació artesana DQA.
D) Cambres de comerç de la Comunitat Valenciana.
E) Instituts tecnològics radicats a la Comunitat Valenciana.
2. Als efectes de les ajudes regulades en esta orde, es considerarà
xicotetes empreses aquelles que reunisquen els requisits següents:
a) Que ocupen menys de 50 persones.
b) Que tinguen un volum de negocis anual o un balanç general
anual que no excedisca els 10 milions d'euros.
3. En la categoria de PIME, es definix una microempresa com
aquella que ocupa menys de 10 persones i que té un volum de negocis
anual o un balanç general anual que no supera els 2 milions d'euros.
4. El còmput dels efectius i límits assenyalats, en el cas d'empreses
associades o vinculades, s'efectuarà tal com disposen els apartats
2 i 3 de l'article 6 de l'annex de la Recomanació 2003/361/CE de la
Comissió, de 6 de maig de 2003 sobre la definició de microempreses,
xicotetes i mitjanes empreses.
Article 3. Accions susceptibles de suport amb subvenció
1. Les subvencions podran anar destinades a les actuacions
següents, desenvolupades per:
A) Artesans individuals i xicotetes empreses artesanes:
1) Projectes d'inversió directament relacionats amb la millora del
procés productiu, la competitivitat o la seguretat industrial artesana:
a) Adquisició i instal·lació de maquinària, adquisició i muntatge
d'instal·lacions industrials, mobiliari i utillatge per al desenvolupament
de l'activitat artesana. Inversió mínima: 1.000 euros.
b) Execució d'obres de construcció, ampliació, condicionament i
reforma del local i/o taller. Inversió mínima: 1.000 euros.
c) Adquisició d'equipament informàtic, sistemes operatius i desenvolupament
d'aplicacions informàtiques. Inversió mínima: 1.000
euros.
2) Activitats de promoció i comercialització, gestió de la qualitat i
del disseny i de formació.
a) Activitats de promoció i comercialització:
1. Assistència a fires d'artesania locals, regionals i nacionals de
reconegut prestigi. Exclusivament se subvencionaran les despeses de
lloguer de l'estand, sempre que siguen superiors a 300 euros.
2. Confecció i edició de catàlegs i altres elaboracions de material
promocional, qualsevol que en siga el suport, amb un cost superior a
300 euros.
3. Altres actuacions diverses relacionades amb la promoció i la
comercialització i, en especial, estudis de mercat i confecció de plans
de negoci el cost dels quals siga superior a 300 euros.
b) Activitats d'implantació de sistemes de gestió de la qualitat i del
disseny, incloent-hi la innovació de processos i productes artesanals
(tant en inversions com en despeses corrents necessàries per a la seua
consecució), sempre que el seu cost siga superior a 300 euros.
c) Activitats de formació: despeses de participació en activitats
formatives, en les matèries a què fa referència l'apartat 1.B.2. del present
article, el cost de les quals siga superior a 300 euros.
Excepte quan la formació siga impartida per administracions
públiques, cambres de comerç o instituts tecnològics, les subvencions
estaran condicionades al fet que tant el centre formatiu, com l'activitat
de què es tracte, estiguen acreditats per a impartir estos ensenyaments,
també i a estos efectes, en la data de l'inici de la formació, pel Centre
d'Artesania de la Comunitat Valenciana, sense perjudici de l'obtenció
de les autoritzacions i el compliment dels requisits que, si és el cas,
siguen necessaris per a l'exercici de l'esmentada activitat.
Esta acreditació s'ajustarà al procediment i els criteris que s'establixen
en l'annex 1 de la present orde.
B) Cambres de comerç, gremis, associacions i federacions artesanes
i instituts tecnològics:
1) Activitats de promoció:
Activitats de promoció en fires d'artesania d'àmbit local, regional
i nacional de reconegut prestigi (despeses de lloguer de l'espai, muntatge
i publicitat) i de promoció de productes i marques associades
artesanes (despeses necessàries per al desenvolupament de l'activitat).
2) Activitats de formació, informació i investigació:
a) Activitats de formació: despeses per a l'organització de cursos
formatius en matèries de gestió empresarial i de formació tecnològica
bàsica i sectorial. En especial es preveurà el suport a cursos de formació
relacionats amb:
- Gestió empresarial.
- Gestió i estratègies comercials.
- Gestió del disseny i estratègies de producte.
- Gestió de la qualitat i estratègies de producció.
- Cooperació empresarial i marca associada.
- Percepció artística i dibuix artístic i tècnic.
- Observació de tendències.
- Combinació de materials.
- Criteris de competitivitat.
- Innovació en primeres matèries, en maquinària, instal·lacions i
utillatge, en tècniques de decoració i en acabats.
- Turisme cultural i oferta artesana.
- Artesania i cultura.
Quan la formació siga impartida per gremis, o associacions o federacions
artesanes, les subvencions estaran condicionades al fet que,
tant el centre formatiu com l'activitat de què es tracte, estiguen acreditats
per a impartir estos ensenyaments, també i a estos efectes, en
la data de l'inici de la formació, pel Centre d'Artesania de la Comunitat
Valenciana, sense perjudici de l'obtenció de les autoritzacions i
el compliment dels requisits que, si és el cas, siguen necessaris per a
l'exercici de l'esmentada activitat.
Esta acreditació s'ajustarà al procediment i els criteris que s'establixen
en l'annex 1 de la present orde.
b) Activitats d'informació: despeses per a l'organització de jornades
tècniques, seminaris i conferències d'artesania.
c) Elaboració d'estudis i de treballs d'investigació en l'àmbit artesanal.
2. Les subvencions que s'establixen en la present orde tindran la
consideració d'ajudes a fons perdut.
Article 4. Quantia de les subvencions
1. La quantia de les subvencions serà la següent:
A) Artesans individuals i xicotetes empreses artesanes.
1) Projectes d'inversió directament relacionats amb la millora del
procés productiu, la competitivitat o la seguretat industrial artesana:
Fins un 30 per cent del pressupost aprovat i acceptat per la Direcció
General d'Indústria i Comerç, exclosos tot tipus d'impostos, amb
un límit màxim de 10.000 euros per expedient.
2) Activitats de promoció, comercialització i gestió de la qualitat i
del disseny:
Fins un 50 per cent del pressupost aprovat i acceptat per la Direcció
General d'Indústria i Comerç, exclosos tot tipus d'impostos, amb
un límit màxim de 7.000 euros per expedient.
3) Activitats de formació:
Fins un 50 per cent del pressupost aprovat i acceptat per la Direcció
General d'Indústria i Comerç, exclosos tot tipus d'impostos, amb
un límit màxim de 4.000 euros per expedient.
B) Cambres de comerç, gremis, associacions i federacions artesanes
i instituts tecnològics.
1) Activitats de promoció:
Fins un 50 per cent del pressupost aprovat i acceptat per la Direcció
General d'Indústria i Comerç, exclosos tot tipus d'impostos, amb
un límit màxim de 19.000 euros per expedient.
2) Activitats de formació, informació i investigació:
Fins un 50 per cent del pressupost aprovat i acceptat per la Direcció
General d'Indústria i Comerç, exclosos tot tipus d'impostos, amb
un límit màxim de 19.000 euros per expedient.
2. Excepcionalment i per a actuacions que es consideren d'especial
transcendència per al desenvolupament del teixit industrial artesà a la
Comunitat Valenciana, els límits assenyalats en els números anteriors
podran ser superats. La resolució serà motivada.
3. Amb els mateixos criteris d'excepcionalitat i de possibilitat de
superació dels límits, exposats en el número anterior, les entitats indicades
en l'article 2.1, apartats C), D) i E) podran percebre subvencions
per a qualsevol projecte d'inversió. La resolució serà motivada.
4. En tot cas, l'import d'estes ajudes no podrà fer que l'import
total de les ajudes de minimis que reba l'empresa durant un període de
tres exercicis fiscals siga superior al límit de 2000.000 euros.
Article 5. Suports a les operacions de crèdit
1. Les ajudes destinades a facilitar l'accés als recursos financers i
reduir-ne el cost s'instrumentaran a través de suports a les operacions
de crèdit que els artesans individuals i les xicotetes empreses formalitzen
dins de l'exercici 2007 amb les entitats financeres, a l'empara dels
convenis de col·laboració que, a estos efectes, la Generalitat hi subscriga.
El suport quedarà condicionat al compliment de les condicions
que en estos convenis s'establisquen quant a condicions dels préstecs.
2. La destinació del finançament haurà de ser l'execució de les
inversions que es detallen a continuació, en establiments preexistents,
o com a conseqüència d'ampliació d'estos:
A) Realització d'obres de construcció, ampliació, condicionament
i reforma de locals i/o tallers.
B) Adquisició d'immobilitzat material nou.
C) Adquisició de sòl i locals, sempre que la inversió es destine a
l'ampliació d'establiments ja existents i se'n realitze, conjuntament, el
condicionament i es mantinga l'activitat anterior.
Així mateix, es podrà donar suport a esta inversió en els casos en
què vaja acompanyada d'una reforma substancial de l'establiment i
l'adquisició siga imprescindible per a realitzar-la, sempre que el beneficiari
exercisca l'activitat almenys deu anys en el local objecte de
compra i reforma.
3. Quantia del finançament:
1) El préstec podrà arribar al 70 per cent del total de les inversions
previstes i susceptibles de suport, en les condicions fixades en els convenis
a què fa referència l'article 1.2 de la present orde.
2) El termini d'amortització del préstec serà de cinc anys incloenthi,
si és el cas, fins a un any de carència i l'interés referenciat a l'euribor
podrà tenir un diferencial de fins a un punt. L'amortització total o
parcial del capital, comportarà la devolució de la part proporcional de
l'ajuda que corresponga, a través de l'entitat financera.
3) El finançament que s'assigne a cada sol·licitud representarà
com a màxim el 15 per cent del principal d'este, amb el límit de
30.000 euros. Les ajudes que s'assignen s'aplicaran a la reducció del
principal del préstec que resulte autoritzat.
4. La inversió proposada i susceptible de suport no serà inferior a
10.000 euros per a suport financer i s'exigirà en tot cas un percentatge
mínim d'autofinançament del 25 per cent.
5. Es considerarà establiment preexistent, aquell en què es justifique
l'exercici de l'activitat (per la xicoteta empresa artesana o artesà
individual), amb un any d'antelació respecte de la data de presentació
de la sol·licitud.
Es considera també que hi ha preexistència en els supòsits en què
hi ha continuïtat d'empresa, és a dir, quan tot i produir-se el canvi de
persona física a jurídica, la titularitat de la majoria simple de les accions
d'esta última corresponga a la persona física que anteriorment va
ser titular o bé a esta mateixa persona física, el seu cònjuge o parella
de fet i/o familiars de primer grau, sempre que estos constaren com a
treballadors de l'empresa amb anterioritat a la transformació de la persona
jurídica. En este mateix sentit, es considerarà que hi ha continuïtat
d'empresa quan l'anterior titular fóra una persona física i esta haja
sigut trasmesa mortis causa al nou titular.
Es consideraran, a més, com a establiments preexistentes els
implantats amb motiu del trasllat d'un establiment anterior que complira
els requisits de preexistència, sempre que conserven la seua activitat
artesana.
Article 6. Presentació de sol·licituds i termini
1. Les sol·licituds per a l'obtenció de les ajudes regulades en la
present orde hauran de dirigir-se a la Direcció General d'Indústria i
Comerç i es presentaran en l'imprés normalitzat, en el Registre del
corresponent Servei Territorial d'Indústria i Seguretat Industrial, en el
Registre General de la Conselleria d'Empresa, Universitat i Ciència, o
en qualssevol altra de les formes previstes en l'article 38.4 de la Llei
30/1992, de 26 de novembre, de Règim Jurídic de les Administracions
Públiques i del Procediment Administratiu Comú.
2. Les sol·licituds hauran d'anar acompanyades dels documents
que a continuació s'indiquen:
a) Documentació acreditativa i identificadora del sol·licitant i del
seu representant legal. Es considerarà suficient per a artesans individuals
i xicotetes empreses a estos efectes el document de qualificació
artesana (DQA), expedit per la Conselleria d'Empresa, Universitat i
Ciència, degudament actualitzada.
b) Acreditació que el sol·licitant de la subvenció es troba al corrent
en el compliment de les obligacions tributàries i davant la Seguretat
Social.
La presentació de la sol·licitud per part del beneficiari de la subvenció
comportarà l'autorització a la Conselleria d'Empresa, Universitat
i Ciència perquè hi obtinga de forma directa a través de certificats
telemàtics, l'acreditació del compliment d'obligacions tributàries
i davant la Seguretat Social, en els termes previstos en els articles 18
i 19 del Reial Decret 887/2006, de 21 de juliol, pel qual s'aprova el
Reglament de la Llei 38/2003, de 17 de novembre, General de Subvencions.
La Direcció General d'Indústria i Comerç es reserva el dret
de requerir el sol·licitant si la informació obtinguda presenta alguna
incidència.
No obstant això, el sol·licitant podrà denegar-hi expressament el
consentiment i haurà d'aportar aleshores els certificats següents:
- Certificat positiu de l'Agència Estatal d'Administració Tributària
que acredite que el sol·licitant està al corrent de les seues obligacions.
- Certificat de la Tresoreria General de la Seguretat Social acreditativa
que el sol·licitant està al corrent en el compliment de les seues
obligacions amb la Seguretat Social.
- Certificat dels serveis territorials de la Conselleria d'Economia,
Hisenda i Ocupació, acreditativa que el sol·licitant no té deutes de
naturalesa tributària amb la Generalitat.
c) Dades de domiciliació bancària segons model facilitat a l'efecte
(fitxa de manteniment de tercers), llevat que s'hagen presentat amb
anterioritat davant la Conselleria d'Empresa, Universitat i Ciència i no
hagen experimentat variació.
d) Breu memòria descriptiva de l'actuació per a la qual se sol·licita
l'ajuda, amb incidència especial en aquells aspectes que puguen ser
objecte de valoració d'acord amb els criteris establits en l'article 7,
amb indicació de les fases i els terminis de realització, el pressupost
detallat per partides o factura proforma. A més, en el cas d'inversions,
programa d'actuació que garantisca l'execució en l'exercici per al qual
es concedix l'ajuda. Si fóra necessari per la naturalesa de l'actuació a
realitzar, haurà de presentar-se projecte tècnic, que haurà de ser sotmés
a informe de l'Oficina de Supervisió de Projectes o dels tècnics designats
per la Conselleria.
e) Declaració responsable de les ajudes de minimis concedides per
qualsevol projecte a l'empresa durant els dos exercicis fiscals anteriors
i durant l'exercici fiscal actual, amb indicació d'import, organisme,
data de concessió i règim d'ajudes en què s'empara, o si és el cas,
declaració de no haver-ne rebuda cap.
f) En el cas de gremis, associacions i federacions artesanes, haurà
d'acreditar-se el nombre d'afiliats, així com el percentatge d'estos que
estan en possessió del DQA en la data de la sol·licitud, mitjançant certificat
expedit per l'òrgan competent de l'entitat.
g) En el cas de xicotetes empreses o microempreses, declaració
responsable relativa al compliment dels requisits establits en els
apartats 2 i 3 de l'article 2, així com a la qualificació de l'empresa
com a autònoma, associada o vinculada en els termes establits per la
Recomanació 2003/361/CE de la Comissió de 6-5-2003 sobre la definició
de microempreses, xicotetes i mitjanes empreses, d'acord amb el
model recollit en l'annex 4 de la present orde.
h) Quan se sol·licite el suport a les operacions de crèdit, previstes
en l'article 5 haurà d'incloure's:
- Certificat de recepció de la sol·licitud de préstec formulada a
l'entitat financera.
- Documentació (tributària, civil, mercantil, laboral, etc.) que
acredite la preexistència de l'establiment i, si és el cas, la continuïtat
d'empresa.
i) Declaració responsable que el sol·licitant no és deutor de la
Generalitat per reintegrament de subvencions.
j) Declaració responsable de no estar sotmés a les altres prohibicions
per a obtenir la condició de beneficiari establides en l'article 13,
apartat 2 de la Llei 38/2003, de 17 de novembre, General de Subvencions.
k) Si és el cas, documentació acreditativa dels aspectes objecte de
valoració pel Centre d'Artesania de la Comunitat Valenciana.
3. Els qui sol·liciten ajudes que no superen els 1.803,04 euros queden
exonerats de presentar la documentació enumerada en l'apartat b).
4. Quan la sol·licitud no reunisca els requisits assenyalats en l'article
70 de la Llei 30/1992, de 26 de novembre, de Règim Jurídic de les
Administracions Públiques i del Procediment Administratiu Comú, o
no s'adjunte la documentació que d'acord amb esta orde resulte exigible,
es demanarà a l'interessat que en el termini de 10 dies esmene la
falta o adjunte els documents preceptius, amb indicació que si no ho fa
així, es considerarà que ha desistit de la petició.
5. Els sol·licitants podran executar els projectes des de l'1 de gener
de 2007, sense esperar que la concessió de l'ajuda es produïsca i sense
que això prejutge la decisió que finalment s'hi adopte.
6. El termini de presentació de sol·licituds serà el comprés entre
l'endemà de la publicació de la present orde en el Diari Oficial de la
Generalitat i el 15 de febrer de 2007, ambdós inclosos.
Article 7. Criteris d'avaluació de les sol·licituds
Per a la concessió de les ajudes es valoraran els següents criteris:Article 8. Resolució de la concessió d'ajudes
1. La Direcció General d'Indústria i Comerç podrà demanar al
sol·licitant l'aportació addicional d'altres documents o dades aclaridors
que estime necessaris per a resoldre la sol·licitud presentada.
2. Examinades les sol·licituds pel Servei d'Ordenació Industrial
i Artesana, aquelles que complisquen i acrediten els requisits d'esta
orde seran avaluades per una Comissió Qualificadora, formada pel cap
de l'Àrea d'Indústria i Mines, els caps dels serveis territorials d'Indústria
i Seguretat Industrial d'Alacant, Castelló i València i el cap
del Servei d'Ordenació Industrial i Artesana, que elaborarà les corresponents
propostes de concessió de les ajudes i la determinació de les
quanties.
El règim jurídic de la Comissió és l'establit en el capítol II del títol
II de la Llei 30/1992, de Règim Jurídic de les Administracions Públiques
i del Procediment Administratiu Comú.
L'avaluació s'efectuarà atenent els criteris definits en l'article 7.
La Comissió Qualificadora disposarà d'un informe previ emés pel
Centre d'Artesania de la Comunitat Valenciana; a este efecte el Servei
d'Ordenació Industrial i Artesana (en el termini d'un mes des de la
data de finalització del termini de presentació de sol·licituds) li facilitarà
les dades necessàries per a valorar els aspectes previstos en els
annexos 1, 2 i 3 de la present orde.
3. Avaluades les sol·licituds, la Direcció General d'Indústria i
Comerç elevarà la proposta al conseller d'Empresa, Universitat i Ciència
que dictarà resolució de concessió d'ajudes on fixarà expressament
la quantia i incorporarà, si és el cas, les condicions i obligacions que
afecten el desenvolupament del projecte. Així mateix, podran establir-
se terminis parcials perquè el beneficiari execute com a mínim un
determinat percentatge del projecte i per a la justificació del compliment
d'altres condicions.
4. El termini màxim per a resoldre les sol·licituds que es formulen
per a la concessió de les ajudes que s'establixen en la present orde serà
de tres mesos comptats des de la data de publicació en el Diari Oficial
de la Generalitat de la línia de crèdit i de l'import global màxim destinat
a finançar-les. Transcorregut l'esmentat termini sense que s'hi haja
dictat resolució, s'entendrà desestimada la sol·licitud de concessió
d'ajuda, en els termes previstos en l'article 44 de la Llei 30/1992, de
26 de novembre, de Règim Jurídic de les Administracions Públiques i
del Procediment Administratiu Comú.
5. La resolució es notificarà als interessats en els termes previstos
en l'article 58 de la Llei 30/1992, de 26 de novembre, de Règim Jurídic
de les Administracions Públiques i del Procediment Administratiu
Comú.
6. Les subvencions concedides seran publicades en el Diari Oficial
de la Generalitat, amb indicació de convocatòria, programa i crèdit
2. El carácter innovador de la actuación para la que se solicita la ayuda. 3. El impulso a la cooperación empresarial del proyecto (entre artesanos individuales,
entre empresas artesanas y entre ambos) 4. La cuantía de las ayudas recibidas en convocatorias anteriores. 5. Transcendencia de la actuación para el desarrollo del tejido industrial artesano B) En el caso de Cámaras de Comercio, Gremios, Asociaciones y Federaciones Artesanas Criterios 1. La cuantía de las ayudas recibidas en anteriores convocatorias. 2. El mayor grado de concentración de la actividad en cuestión en la zona donde se ubique. 3. El número de beneficiarios directos de la actuación. 4. La transcendencia de la actuación para el desarrollo del tejido industrial artesano. C) En el caso de actuaciones de carácter formativo (para cualquier tipo de beneficiario):
Criterios 1. Adecuación a la programación. 2. Infraestructura docente 3. Acreditación del centro como entidad autorizada. 4. Idoneidad del profesorado 5. Mejoras del contenido teórico-práctico.
a què s'imputen, beneficiari, quantitat concedida i finalitat
o finalitats de la subvenció.
7. Les resolucions a què fan referència els paràgrafs anteriors
esgoten la via administrativa i contra estes podrà interposar-se recurs
de reposició davant l'òrgan que dictà l'acte, en el termini d'un mes a
comptar des de l'endemà de la notificació de la resolució corresponent
o recurs contenciós administratiu davant la Sala Contenciosa Administrativa
del Tribunal Superior de Justícia de la Comunitat Valenciana,
en el termini de dos mesos comptadors des de l'endemà de la notificació
de la resolució corresponent.
Article 9. Resolució d'incidències
1. L'òrgan competent per a la concessió de les ajudes previstes en
la present orde resoldrà les incidències que es produïsquen després de
l'esmentada concessió i en especial els supòsits de:
- Canvis de titularitat.
- Canvis d'ubicació.
- Pròrrogues per a l'execució del projecte i per al compliment de
les condicions particulars de la concessió amb caràcter excepcional.
- Modificacions justificades del projecte inicial.
- Pròrrogues del termini per a l'aportació de documents acreditatius
de l'execució del projecte a l'efecte de liquidació de l'ajuda.
2. El beneficiari haurà de comunicar, en qualsevol moment de la
vigència de l'expedient, i en tot cas amb anterioritat a la justificació
de l'actuació subvencionada, altres ajudes públiques o privades que
haguera obtingut o sol·licitat per al mateix projecte després de la data
de presentació de la sol·licitud.
Article 10. Control de les accions
1. La Direcció General d'Indústria i Comerç realitzarà el seguiment
i control dels projectes per mitjà de les inspeccions que estime
necessàries i emetrà certificat final de conformitat amb els objectius
del projecte aprovat, que servirà de base per a la tramitació del corresponent
expedient de liquidació de l'ajuda concedida.
En el cas que el beneficiari siga qualsevol dels previstos per l'article
2.1.C, D i E, la Direcció General d'Indústria i Comerç tindrà el
suport que a este efecte necessite del Centre d'Artesania de la Comunitat
Valenciana, per a la realització de les actuacions a què es referix
el paràgraf anterior, tant de seguiment i control, amb els informes
periòdics que s'hi sol·liciten, com per a l'emissió del certificat final de
conformitat, que necessitarà informe previ del mencionat centre.
2. El beneficiari estarà obligat a sotmetre's a les actuacions de control
financer de la Intervenció General de la Generalitat en relació amb
les ajudes concedides.
Article 11. Liquidació de les ajudes
1. La liquidació de les ajudes s'efectuarà una vegada executat
el projecte en la totalitat o en les fases previstes, d'acord amb la
sol·licitud presentada i en els termes fixats per a la concessió de l'ajuda.
2. A l'efecte del que establix el punt anterior, els beneficiaris, en
el termini d'un mes des de l'execució del projecte o de les fases previstes
i, en tot cas, fins al 16 d'octubre del 2007 inclusivament, i llevat
que per circumstàncies concurrents s'establisca un termini distint en la
resolució de concessió de l'ajuda, hauran de presentar:
A) Memòria de les activitats realitzades, justificativa del compliment
de les condicions imposades en la concessió de la subvenció,
amb indicació dels resultats obtinguts.
B) Relació detallada de les actuacions realitzades a què dóna
suport esta subvenció, amb indicació de cada una de les despeses
incorregudes (amb identificació del creditor i del document, el seu
import i data d'emissió).
C) Relació detallada dels fons propis, altres subvencions i ingressos
que hagen finançat l'activitat subvencionada, amb indicació de
l'import i la seua procedència.
D) Originals o còpies compulsades de les despeses realitzades:
factures i la resta de documents de valor probatori equivalent, amb
validesa en el tràfic jurídic mercantil o amb eficàcia administrativa,
justificatius de la despesa efectuada, expedits d'acord amb la normativa
vigent; així com, si és el cas, certificats d'obra. Les factures hauran
de tenir les dades formals que exigix per a la seua expedició el Reial
Decret 1496/2003, de 28 de novembre, pel qual s'aprova el Reglament
que regula les obligacions de facturació, i es modifica el Reglament de
l'Impost sobre el Valor Afegit.
E) Documentació acreditativa, si és el cas, del compliment de les
obligacions i condicions que s'hagueren establit en la resolució de la
concessió de l'ajuda.
F) Quan se sol·licite ajuda per a adquisició de locals, s'aportarà
com a justificant l'escriptura de compravenda amb la corresponent
inscripció en el Registre de la Propietat i certificat de taxador independent
degudament acreditat i inscrit en el corresponent registre oficial.
G) Original o còpia autenticada del contracte de préstec en els
casos de suport financer.
H) En el cas d'ajudes per a adquisició, construcció, rehabilitació i
millora de béns inventariables, declaració responsable de l'artesà individual
o representant de l'empresa o entitat, en què manifeste expressament
que els béns es destinaran a la finalitat concreta per a la qual es
va concedir la subvenció durant un període mínim de cinc anys.
I) En el cas que el beneficiari haja denegat expressament el seu
consentiment perquè la Conselleria obtinga directament els corresponents
certificats telemàtics, acreditació que el beneficiari està al corrent
en el compliment de les seues obligacions tributàries i amb la
Seguretat Social.
J) Declaració responsable que el beneficiari no és deutor de la
Generalitat per reintegrament de subvencions.
3. Quan l'import de la despesa subvencionable supere la quantia
de 30.000 euros en el supòsit de cost per execució d'obra, o de 12.000
euros en el supòsit de subministrament de béns d'equip o prestació de
servicis per empreses de consultoria o assistència tècnica, el beneficiari
haurà d'aportar també justificació d'haver sol·licitat com a mínim
tres ofertes de diferents proveïdors, llevat que la despesa s'haguera
realitzat amb anterioritat a la publicació de la present orde o que per
les especials característiques de les despeses subvencionables no hi
haja al mercat suficient nombre d'entitats que subministren o presten
els servicis, i justificació de la que s'ha triat quan no recaiga en la proposta
econòmica més avantatjosa.
4. Queda exclòs l'arrendament financer (lising) com a instrument
justificatiu de la inversió i despesa realitzades.
5. A l'efecte de justificació es considerarà que la despesa subvencionada
s'ha realitzat encara que les factures no hagen sigut efectivament
pagades amb anterioritat a la finalització del període de justificació.
Article 12. Pagament anticipat
Amb caràcter excepcional, podrà anticipar-se el pagament de les
ajudes amb anterioritat a la realització del projecte, en un 15 per cent
per a les transferències de capital i en un 40 per cent per a transferències
corrents, després de la presentació prèvia pel beneficiari d'aval
bancari per les quanties anticipades, constituït d'acord amb la normativa
vigent, als serveis territorials de la Conselleria d'Economia, Hisenda
i Ocupació.
Article 13. Minoració i resolució de les ajudes
1. L'alteració d'alguna de les característiques no substancials de
l'acció aprovada, l'incompliment d'alguna de les condicions i terminis
establits en la resolució, la no-execució o l'execució inadequada de
part de la despesa aprovada, la insuficient justificació d'alguna de les
despeses efectivament realitzades, la formalització del préstec per un
import inferior al reflectit en la resolució de concessió i la concessió
d'altres ajudes públiques o privades, després de la presentació de la
sol·licitud, si en conjunt excedixen els límits establits podrà donar lloc
a la minoració de la subvenció concedida.
2. L'incompliment pel beneficiari de qualsevol dels requisits, condicions
i resta de circumstàncies que van donar lloc a l'atorgament de
la subvenció, així com l'incompliment de les obligacions imposades al
beneficiari, la variació de la finalitat de l'actuació o la falta de justificació
de la seua realització, donarà lloc a la incoació per l'òrgan competent
per a la concessió de les ajudes, del corresponent expedient, que
podrà finalitzar, si és el cas, amb la resolució de la subvenció i l'obligació
de reintegrar les ajudes percebudes i els interessos de demora
des del moment del pagament de la subvenció. En la tramitació del
procediment es garantirà, en tot cas, el dret de l'interessat a l'audiència.
DISPOSICIONS ADDICIONALS
Primera
1. La concessió de les ajudes previstes en esta orde estarà condicionada
a l'existència de crèdit adequat i suficient per a això en els
pressupostos de la Generalitat per a l'exercici 2007.
2. Tot complint el que preveu l'article 47.11 del Text Refós de
la Llei d'Hisenda Pública i d'acord amb el que establisca la Llei de
Pressupostos de la Generalitat per a l'any 2007, per mitjà d'orde de la
Conselleria d'Empresa, Universitat i Ciència es faran públics les línies
de crèdit i de l'import global màxim destinat a la concessió de les ajudes
previstes en la present convocatòria.
Segona
1. En el cas que els documents exigits que han d'acompanyar la
sol·licitud de concessió d'ajudes ja estigueren en poder de qualsevol
òrgan de l'administració actuant, el sol·licitant podrà acollir-se al que
establix l'apartat f) de l'article 35 de la Llei 30/1992, de Règim Jurídic
de les Administracions i del Procediment Administratiu Comú, sempre
que s'hi facen constar la data i l'òrgan o dependència on es presentaren
o, si és el cas, s'emeteren i sempre que no hagen transcorregut mes de
cinc anys des de la finalització del procediment a què corresponguen.
2. En els supòsits d'impossibilitat material d'obtenir el document,
l'òrgan competent podrà demanar-ne al sol·licitant la presentació o, si
de cas hi manca, l'acreditació per altres mitjans dels requisits a què fa
referència el document.
Tercera
1. Les ajudes regulades en la present orde, que tinguen com a
objecte la mateixa inversió, es consideren incompatibles entre si,
excepte el suport financer amb les subvencions directes, sempre que
no se supere el 40 per cent del cost total. Així mateix, este límit haurà
de ser respectat en el cas de concurrència amb altres ajudes públiques.
2. Les ajudes regulades en la present orde no s'acumularan a cap
altra ajuda corresponent a les mateixes despeses subvencionables si
l'esmentada acumulació origina una intensitat d'ajuda superior a l'establida
per a les circumstàncies concretes de cada cas en un reglament
d'exempció per categories o en una decisió adoptada per la Comissió.
DISPOSICIONS FINALS
Primera
Es faculta el secretari autonòmic d'Empresa per a dictar les disposicions
i adoptar les mesures que considere oportunes per al desplegament
i l'aplicació del que disposa la present orde.
Segona
La present orde entrarà en vigor l'endemà de la seua publicació en
el Diari Oficial de la Generalitat.
València, 29 de desembre de 2006
El conseller d'Empresa, Universitat i Ciència,
JUSTO NIETO NIETO
ANNEX 1
PROCEDIMENT I CRITERIS QUE TINDRÀ EN COMPTE EL CENTRE
D'ARTESANIA DE LA COMUNITAT VALENCIANA EN LA VALORACIÓ
DE LES SOL·LICITUDS D'AJUDA EN MATÈRIA D'ARTESANIA PER A
ACTUACIONS DE CARÀCTER FORMATIU.
Un. Valoració de les sol·licituds
Totes les sol·licituds s'hauran d'ajustar a:
A. Una valoració formal a càrrec del personal tècnic del Centre
d'Artesania de la Comunitat Valenciana, que supervisarà si es complixen
els requisits previstos en la present disposició, i avaluarà:
- L'adequació de l'acció formativa a la programació establida per
la Direcció General d'Indústria i Comerç en l'article 8.1.D.2.E de la
present orde.
- La infraestructura docent de l'entitat sol·licitant, després de visita,
si és el cas, a les instal·lacions, excepte en els casos d'entitats prèviament
homologades en l'especialitat sol·licitada.
- L'acreditació del centre com a entitat autoritzada per a impartir
cicles formatius, sempre que estos tinguen relació amb l'especialitat
sol·licitada.
- La idoneïtat del professorat proposat.
B. Una valoració material a càrrec del personal tècnic del Centre
d'Artesania de la Comunitat Valenciana, una vegada superada la valoració
formal, que afectarà les millores dels continguts teoricopràctics.
C. Realitzades les anteriors valoracions, el Centre d'Artesania de
la Comunitat Valenciana emetrà un informe, que haurà d'estar bastant
motivat, amb indicació dels factors o criteris tinguts en compte en la
valoració i la seua aplicació concreta.
D. Estes valoracions s'ajustaran als criteris que s'indiquen en
l'apartat següent del present annex.
Dos. Criteris per a la valoració de sol·licituds d'ajuda en matèria
d'artesania, per a activitats de caràcter formatiu.
A. Valoració formal
A.1 Criteris de valoració
S'aplicaran en aquelles sol·licituds que hagen superat els condicionants
en la documentació que calga aportar juntament amb estes,
segons s'establix en l'article 6 de la de la present orde.
La valoració es realitzarà d'acord amb els criteris següents:
A.1.1 Adequació de l'acció formativa a la programació.
En este apartat es valorarà l'adequació de l'acció formativa proposada
a la programació prevista en l'article 3.1. B.2.A de la present
orde.
La valoració que es concedirà serà la següent:
- Sí s'ajusta la programació: valoració positiva.
- No s'ajusta la programació: valoració negativa.
La valoració negativa determinarà la denegació de la sol·licitud.
A.1.2 Infraestructura docent.
a) Instal·lacions, que no es valoraran en les sol·licituds presentades
per i per a centres formatius homologats. En conseqüència, en el
cas de sol·licituds presentades per i per a centres formatius no homologats,
es valorarà el grau de capacitat formativa de l'entitat, considerada
com el nombre d'aules i instal·lacions disponibles i suficients
que posseïx per a poder impartir la formació sol·licitada sense que es
produïsca encavalcament de mitjans.
Indicadors:
- Superfície útil del local en relació amb el nombre d'alumnes
proposats.
- Grau d'il·luminació.
- Ventilació i climatització.
- Condicions ambientals i higièniques.
- Mesures de seguretat dels locals.
- Idoneïtat del mobiliari destinat als alumnes en relació amb les
tasques que calga desenvolupar.
- Accessibilitat dels alumnes al lloc d'impartició teòric i pràctic
(accés a les persones amb discapacitats físiques, proximitat al nucli de
població, comunicacions, etc.).
Referències:
- Les entitats sol·licitants hauran de reunir les condicions higièniques,
acústiques, d'habitabilitat i de seguretat, exigides per la legislació
vigent.
- Una aula tindrà l'espai necessari, per alumne, per al correcte
exercici de l'activitat formativa.
- Un taller per a realitzar les pràctiques professionals que, depenent
de cada especialitat, permeta que tots els alumnes del mateix curs
realitzen les pràctiques simultàniament.
- Mobiliari: estarà ocupada amb mobiliari docent adequat, suficient
al nombre d'alumnes previstos, a més dels elements auxiliars.
Altres instal·lacions:
- Un espai adequat a la capacitat del centre per a despatxos de
direcció, sala de professors i activitats de coordinació.
- Netega i servicis higienicosanitaris en nombre adequat a la capacitat
del centre.
b) Equipament, que serà objecte de valoració en els centres formatius
no homologats.
Indicadors:
- Quantitat i qualitat dels equips utilitzats i la seua idoneïtat amb
el programa i el nombre d'alumnes proposat.
- Estat de conservació i grau d'obsolescència o d'innovació dels
equips.
- Mesures de seguretat, higiene i instal·lació.
c) Material de consum, que serà objecte de valoració als centres
formatius no homologats.
Indicadors:
- Qualitat dels materials de consum proposats.
- Quantitat i suficiència dels materials en relació amb el nombre
d'alumnes proposat.
- Adequació del material de consum a l'especialitat.
- Disponibilitat del material de consum necessari per a impartir la
formació sol·licitada tant teòrica com pràctica.
NIVELL DEL RECURS PUNTUACIÓ
Molt alt o màxim, molt bo 4
Alt, bo 3
Normal, correcte, adequat 2
Baix, deficient, inadequat o escàs 1
Molt baix, nul 0
Després de valorar separadament cada un dels recursos
(instal·lacions, equipament i material de consum), s'exigirà una puntuació
mínima de 2 en cadascun. Altrament, la puntuació d'estos conceptes
determinarà el motiu que s'argumentarà en l'informe denegatori
de l'acció, que s'elevarà a la Direcció General d'Indústria i Comerç.
Cas de superar els mínims descrits, la valoració final de l'acció
sol·licitada en este apartat serà el resultat d'aplicar la mitjana aritmètica
dels nivells mitjans aconseguits en els diferents apartats.
Per a les entitats prèviament homologades, la puntuació serà: 4.
A.1.3 Acreditació del centre com a entitat autoritzada per a impartir
cicles formatius.
CONCEPTE PUNTUACIÓ
L'entitat està legalment autoritzada
per a impartir cicles formatius en anàloga
especialitat a la sol·licitada 4
L'entitat no està legalment autoritzada
per a impartir cicles formatius en anàloga
especialitat a la sol·licitada 2
A.1.4 Idoneïtat del professorat.
Indicadors:
Es baremarà d'acord amb la següent puntuació:
a) Titulació acadèmica idònia que exigix l'especialitat que s'impartirà
NIVELL DEL RECURS PUNTUACIÓ
Titulació adequada. Màxim nivell de formació 4
Titulació adequada. Nivell mínim de formació 3
Titulació afí 2
Titulació inadequada o no explícita 0
b) Experiència professional demostrada pels docents en relació
amb la matèria objecte de l'acció formativa.
NIVELL DEL RECURS PUNTUACIÓ
Més de quatre anys d'experiència professional 4
Més de tres i fins a quatre anys 3
Més de dos i fins a tres anys 2
Més d'un i fins a dos anys 1
Un any o menys d'experiència o sense explicitar 0
c) Experiència docent demostrada
NIVELL DEL RECURS PUNTUACIÓ
Més de quatre anys d'experiència docent 4
Més de tres i fins a quatre anys 3
Més de dos i fins a tres anys 2
Més d'un i fins a dos anys 1
Un any o menys d'experiència docent
o sense explicitar 0
Nota: un any és equivalent a 400 hores d'impartició.
d) Grau de formació metodològica. Només es valoraran els certificats
que a l'efecte hagen expedit la Conselleria d'Economia, Hisenda
i Ocupació o les conselleries que si és el cas foren competents en política
d'ocupació i formació professional, així com les expedides per la
Conselleria de Cultura i Educació, l'INEM o les universitats.
NIVELL DEL RECURS PUNTUACIÓ
Més de 300 hores de preparació docent 4
Més de 200 i fins a 300 hores 3
Més de 80 i fins 200 2
Més de 40 i fins a 80 1
40 o menys hores 0
La puntuació mitjana de l'apartat A.1.4 (Professorat) s'obtindrà
com a mitjana aritmètica dels apartats a), b) i el major valor obtingut
entre c) i d).
S'exigix superar un nivell de puntuació mínim de dos.
B. Valoració material.
Aquelles sol·licituds que hagen superat els nivells llindars mínims
en la valoració formal, seran objecte d'una valoració material que
afectarà les millores dels continguts teoricopràctics.
B.1. Millora dels continguts teoricopràctics.
Indicadors:
- Considerar el grau en què el contingut teoricopràctic de l'acció
formativa garantix la consecució dels objectius finals planejats en
el projecte presentat.
- Coherència entre la relació seqüencial i el contingut de cada
mòdul
formatiu proposat en el projecte, amb l'adquisició de les capacitats
que es volen desenvolupar o, si és el cas, amb l'adquisició dels coneixements
i les habilitats que es perseguixen.
- Grau d'innovació i introducció de noves tecnologies en els continguts
teoricopràctics del programa presentat.
- Inclusió en els programes teoricopràctics d'especialització professional
de nous continguts de la mateixa professió.
- Idoneïtat dels temps proposats per al desenvolupament de l'acció
formativa i la seua distribució proporcional en classes teòriques i
pràctiques.
Es baremarà de conformitat amb la següent puntuació.
NIVELL DE L'INDICADOR PUNTUACIÓ
Molt alt o màxim, molt bo 4
Alt, bo 3
Normal, correcte, adequat 2
Baix, deficient, inadequat o escàs 1
Molt baix, nul 0
Després de valorar separadament cada un dels indicadors, la
valoració final de l'acció sol·licitada en este apartat serà el resultat
d'aplicar la mitjana aritmètica dels nivells aconseguits en els diferents
indicadors. S'exigix superar un nivell de puntuació mínim de 2. Altrament,
la insuficient puntuació determinarà el motiu que argumentarà
l'informe denegatori de l'acció, que s'elevarà a la Direcció General
d'Indústria i Comerç.
C. Valoració final del procés
Les sol·licitudes que superen els valors llindars mínims indicats
en els processos de valoració formal i material obtindran una valoració
final que serà el resultat de ponderar els valors mitjans dels diferents
apartats, de la següent manera:
Criteris de Valoració Percentatge
valoració Valoració mínima
requerida
A.1.1 Adequació a la programació SÍ NO
A.1.2 Infraestructura docent: 5-9 5 20%
A.1.3 Acreditació del centre com a entitat
autoritzada: Sí:4; No:2 2 10%
A.1.4 Idoneïtat del professorat: 0-0 0 25%
B.1 Millores del contingut teoricopràctic 5-6 6 45%
En el punt A.1.1, la valoració negativa determinarà la desestimació
de la sol·licitud.
El valor absolut de la puntuació final determinará l'orde de prioritat
d'aprovació de les accions formatives.
ANNEX II
PROCEDIMENT I CRITERIS QUE TINDRÀ EN COMPTE EL CENTRE
D'ARTESANIA DE LA COMUNITAT VALENCIANA EN LA VALORACIÓ
DE LES SOL·LICITUDS D'AJUDA EN MATÈRIA D'ARTESANIA
PRESENTADES PER GREMIS, ASSOCIACIONS I FEDERACIONS ARTESANES
L'ÀMBIT D'ACTUACIÓ DELS QUALS SIGA LA COMUNITAT
VALENCIANA I TINGUEN REPRESENTATIVITAT EN EL SECTOR, CAMBRES
DE COMERÇ DE LA COMUNITAT VALENCIANA I INSTITUTS
TECNOLÒGICS RADICATS A LA COMUNITAT VALENCIANA.
Un. Valoració de les sol·licituds.
A. Totes les sol·licitud s'ajustaran a una valoració a càrrec del personal
tècnic del Centre d'Artesania de la Comunitat Valenciana, que
supervisarà si concorren els criteris previstos en l'article 7.B) de la
present orde.
- La quantia de les ajudes rebudes en anteriors convocatòries.
- El major grau de concentració de l'activitat en qüestió en la zona
on s'ubique.
- El nombre de beneficiaris directes de l'actuació.
- La transcendència de l'actuació per al desenvolupament del teixit
industrial artesà.
B. Realitzada l'anterior valoració, el Centre d'Artesania de la
Comunitat Valenciana emetrà informe que haurà d'estar motivat amb
indicació dels factors o criteris tinguts en compte en la valoració i la
seua aplicació concreta.
C. Estes valoracions s'ajustaran als criteris que s'indiquen en
l'apartat següent del present document.
Dos. Criteris per a la valoració de sol·licituds d'ajuda en matèria
d'artesania, per a actuacions presentades per gremis, associacions i
federacions artesanes, cambres de comerç de la Comunitat Valenciana
i instituts tecnològics radicats a la Comunitat Valenciana.
A. 1 Criteris de valoració
Seran d'aplicació en aquelles sol·licituds que hagen superat els
condicionants en la documentació que haja d'aportar juntament amb
estes, segons s'establix en l'article 6 de la present orde.
La valoració es realitzarà d'acord amb els següents criteris:
A.1.1) La quantia de les ajudes rebudes en anteriors convocatòries
(tres últims anys).
La puntuació que es concedirà serà la següent:
Concepte Puntuació
- De 0 a 25.000 Euros: 4
- De 25.001 a 50.000 Euros: 3
- De 50.001 a 75.000 Euros: 2
- De 75.001 a 100.000 Euros: 1
- Més de 100.000 euros 0
A.1.2) El major grau de concentració de l'activitat en qüestió, en
la zona on s'ubique.
a) Grau de representativitat de l'entitat sol·licitant respecte de les
empreses artesanes del seu sector/activitat.
La puntuació que es concedirà serà la següent:
Nivell Puntuació
- Molt alt, molt bo 4
- Alt, bo 3
- Normal, correcte 2
- Suficient 1
- Deficient o inadequat 0
b) Grau de representativitat de l'entitat sol·licitant respecte del
volum total d'empreses artesanes de la província on s'ubique, independentment
del seu sector/activitat. Quan una entitat tinga representativitat
en més d'una província, s'entendrà ubicada en aquella província
en què dispose d'un nivell de representats superior al 60%.
La puntuació que es concedirà serà la següent:
Nivell Puntuació
- Molt alt, molt bo 4
- Alt, bo 3
- Normal, correcte 2
- Suficient 1
- Deficient o inadequat 0
Després de valorar separadament cada un dels recursos, la puntuació
d'este apartat serà la corresponent al major valor obtingut entre
a) i b). En cas que l'entitat sol·licitant siga una cambra de comerç, la
puntuació d'este apartat serà l'obtinguda en el punt b) a causa de la
diversitat de representats de distints sectors/activitats que engloba. Per
contra, en cas que l'entitat sol·licitant siga un institut tecnològic, la
puntuació d'este apartat serà la corresponent al valor obtingut en el
punt a).
S'exigix superar un nivell de puntuació mínim d'1. Altrament, la
insuficient puntuació determinarà el motiu que argumentarà l'informe
denegatori de l'acció, que es presentarà a la Comissió Qualificadora
creada a l'efecte perquè eleve proposta de resolució a la Direcció
General d'Indústria i Comerç.
A.1.3) El nombre de beneficiaris directes de l'actuació.
Quan s'especifique el nombre de beneficiaris directes de l'actuació,
es valorarà el percentatge que eixos beneficiaris representen respecte
del nombre de representats de l'entitat sol·licitant. En cas que no
s'hi especifique, s'entendrà beneficiari directe el conjunt de representats
d'esta.
La puntuació que es concedirà serà la següent:
Concepte Puntuació
- Més del 75% 4
- Més del 50% i menys del 75% 3
- Més del 25% i menys del 50% 2
- Menys del 25% 1
A.1.4) La transcendència de l'actuació per al desenvolupament del
teixit industrial artesà.
Indicadors:
a) Qualitat del projecte
- Ajust dels objectius del projecte i resultats previstos a les necessitats
de les empreses representades/integrades en l'entitat sol·licitant.
b) Viabilitat tècnica i economicofinancera
- Coherència del pressupost del projecte amb els objectius a aconseguir.
- Definició del projecte, les seues fases, pla de treball i pressupost
d'execució.
c) Aspectes socioeconòmics
- Adequació dels objectius del projecte a les línies d'actuació de
la Conselleria d'Empresa, Universitat i Ciència.
Es baremarà de conformitat amb la següent puntuació.
Nivell de l'indicador Puntuació
Molt alt, molt bo 4
Alt, bo 3
Normal, correcte, adequat 2
Baix, deficient, inadequat o escàs 1
Molt baix, nul 0
Després de valorar separadament cada un dels indicadors, la valoració
final de l'acció sol·licitada en este apartat serà el resultat d'aplicar
la mitjana aritmètica dels nivells aconseguits en els diferents indicadors.
S'exigix superar un nivell de puntuació mínim de 2. Altrament,
la insuficient puntuació determinarà el motiu que argumentarà l'informe
denegatori de l'acció, que es presentarà a la Comissió Qualificadora
creada a l'efecte perquè eleve proposta de resolució a la Direcció
General d'Indústria i Comerç.
A. Valoració final del procés
Les sol·licituds que hagen superat els valors llindars mínims indicats
en el procés de valoració, obtindran una valoració final que serà
el resultat de ponderar els valors mitjans dels diferents apartats, de la
següent manera:
Criteris de Mínim
valoració Valoració requerit Percentatge
A.1.1) La quantia de les ajudes rebudes 0 10%
en convocatòries anteriors:0-4.
A.1.2) Major grau de concentració de 1 10%
l'activitat en qüestió, en la zona on
s'ubique: 0-4
A.1.3) Nombre de beneficiaris directes de 1 10%
l'actuació:1-4.
A.1.4) Transcendència de l'actuació per al 2 70%
desenvolupament del teixit
industrial artesà: 0-4.
El valor absolut de la puntuació final "2, o superior a 2" determinarà
l'adequació de la sol·licitud al que s'ha disposat en la present
orde, i per tant, la idoneïtat perquè hi siga estudiada per la Comissió
Qualificadora creada a l'efecte, Comissió que elevarà proposta de
resolució a la Direcció General d'Indústria i Comerç.
ANNEX III
PROCEDIMENT I CRITERIS QUE TINDRÀ EN COMPTE EL
CENTRE D'ARTESANIA DE LA COMUNITAT VALENCIANA EN
LA VALORACIÓ DE LES SOL·LICITUDS D'AJUDA EN MATÈ-
RIA D'ARTESANIA PRESENTADES PER ARTESANS INDIVIDUALS
I XICOTETES EMPRESES ARTESANES RADICATS A LA
COMUNITAT VALENCIANA.
Un. Valoració de les sol·licituds.
A. Totes les sol·licituds s'ajustaran a una valoració a càrrec del
personal tècnic del Centre d'Artesania de la Comunitat Valenciana,
que supervisarà si concorren els criteris previstos en l'article 7. A) de
la present orde.
- La condició de microempresa del sol·licitant.
- El caràcter innovador de l'actuació per a la qual se sol·licita
l'ajuda.
- L'impuls a la cooperació empresarial del projecte.
- La quantia de les ajudes rebudes en anteriors convocatòries.
- La transcendència de l'actuació per al desenvolupament del teixit
industrial artesà.
B. Realitzada l'anterior valoració, el Centre d'Artesania de la
Comunitat Valenciana emetrà informe que haurà d'estar motivat amb
indicació dels factors o criteris tinguts en compte en la valoració i la
seua aplicació concreta.
C. Estes valoracions s'ajustaran als criteris que s'indiquen en
l'apartat següent del present document.
Dos. Criteris per a la valoració de sol·licituds d'ajuda en matèria
d'artesania, per a actuacions presentades per artesans individuals i
xicotetes empreses artesanes radicades a la Comunitat Valenciana.
A. 1 Criteris de valoració
Seran d'aplicació en aquelles sol·licituds que hagen superat els
condicionants en la documentació que haja d'aportar juntament amb
estes, segons s'establix en l'article 6 de la present orde.
La valoració es realitzarà d'acord amb els següents criteris:
A.1.1) La condició de microempresa del sol·licitant.
CONCEPTE PUNTUACIÓ
El sol·licitant reunix la condició de microempresa: 4
El sol·licitant no és microempresa: 2
A.1.2) El caràcter innovador de l'actuació per a la qual se sol·licita
l'ajuda.
La puntuació que es concedirà serà la següent:
Nivell Puntuació
- Molt alt, molt bo 4
- Alt, bo 3
- Normal, correcte, adequat 2
- Baix o escàs 1
- Molt baix, nul 0
A.1.3) L'impuls a la cooperació empresarial del projecte.
Concepte Puntuació
El projecte impulsa la cooperació empresarial: 4
El projecte no impulsa la cooperació empresarial: 2
A.1.4) La quantia de les ajudes rebudes en anteriors convocatòries
(tres últims anys).
La puntuació que es concedirà serà la següent:
Concepte Puntuació
- De 0 a 25.000 Euros: 4
- De 25.001 a 50.000 Euros: 3
- De 50.001 a 75.000 Euros: 2
- De 75.001 a 100.000 Euros: 1
- Més de 100.000 euros 0
A.1.5) La transcendència de l'actuació per al desenvolupament del
teixit industrial artesà.
Indicadors:
a) Qualitat del projecte
- Ajust dels objectius del projecte i resultats previstos a les necessitats
de l'artesà o empresa sol·licitant.
b) Viabilitat tècnica i economicofinancera
- Coherència del pressupost del projecte amb els objectius a aconseguir.
- Definició del projecte, les seues fases, pla de treball i pressupost
d'execució.
c) Aspectes socioeconòmics
- Adequació dels objectius del projecte a les línies d'actuació de
la Conselleria d'Empresa, Universitat i Ciència.
Es baremarà de conformitat amb la següent puntuació.
Nivell de l'indicador Puntuació
Molt alt, molt bo 4
Alt, bo 3
Normal, correcte, adequat 2
Baix, deficient, inadequat o escàs 1
Molt baix, nul 0
Després de valorar separadament cada un dels indicadors, la valoració
final de l'acció sol·licitada en este apartat serà el resultat d'aplicar
la mitjana aritmètica dels nivells aconseguits en els diferents indicadors.
S'exigix superar un nivell de puntuació mínim de 2. Altrament,
la insuficient puntuació determinarà el motiu que argumentarà l'informe
denegatori de l'acció, que es presentarà a la Comissió Qualificadora
creada a l'efecte perquè eleve proposta de resolució a la Direcció
General d'Indústria i Comerç.
A. Valoració final del procés
Les sol·licituds que hagen superat els valors llindars mínims indicats
en el procés de valoració, obtindran una valoració final que serà
el resultat de ponderar els valors mitjans dels diferents apartats, de la
següent manera:
Criteris de Mínim
valoració Valoració requerit Percentatge
A.1.1) La condició de microempresa del 2 10%
sol·licitant: Sí:4 ; No:2.
A.1.2) El caràcter innovador de l'actuació 0 10%
per a la qual se sol·licita l'ajuda: 0-4.
A.1.3) L'impuls a la cooperació empresarial 2 10%
del projecte: Sí:4; No:2.
A.1.4) La quantia de les ajudes rebudes 0 10%
en convocatòries anteriors: 0-4
A.1.5) Transcendència de l'actuació per al 2 60%
desenvolupament del teixit
industrial artesà: 0-4.
El valor absolut de la puntuació final "2, o superior a 2" determinarà
l'adequació de la sol·licitud al que s'ha disposat en la present
orde, i per tant, la idoneïtat perquè hi siga estudiada per la Comissió
Qualificadora creada a l'efecte, Comissió que elevarà proposta de
resolució a la Direcció General d'Indústria i Comerç.NOTA EXPLICATIVA
EFECTIUS I LÍMITS FINANCERS QUE DEFINIXEN LES
CATEGORIES D'EMPRESES
1. Categoria de microempresa, xicotetes i mitjanes empreses
(PIME), està constituïda per les empreses que ocupen menys de 250
persones i el volum de negocis de les quals no excedisca els 50 milions
d'euros o el balanç general anual de les quals no supere els 43
millions d'euros.
2. En la categoria de les PIME, es definix una xicoteta empresa
com una empresa que ocupa menys de 50 persones i amb un volum
de negocis anual o un balanç general anual que no no supera els 10
milions d'euros.
3. En la categoria de les PIME, es definix una microempresa com
una empresa que ocupa menys de 10 persones i amb un volum de
negocis anual o un balanç general anual que no supera els 2 milions
d'euros.
TIPUS D'EMPRESES CONSIDERATS PER A CALCULAR ELS
EFECTIUS I ELS IMPORTS FINANCERS
Tipus 1: empresa autònoma
L'empresa sol·licitant és autònoma si:
- No posseïx una participació igual o superior al 25% (¹) en una
altra empresa.
- El 25% (¹) o més d'esta no és propietat directa d'una altra
empresa o organisme públic ni de diverses empreses vinculades entre
si o diversos organismes públics, tret de determinades excepcions (²)
- I no elabora comptes consolidats ni està inclosa en els comptes
d'una empresa que elabore comptes consolidats, i per tant no és una
empresa vinculada.
Tipus 2: empresa associada
L'empresa sol·licitant és associada d'una altra empresa si:
- Posseïx una participació compresa entre el 25% (¹) i el 50% (¹)
de la dita empresa.
- O si l'esmentada empresa posseïx una participació compresa
entre el 25% (¹) i el 50% (¹) de l'empresa sol·licitant.
- I l'empresa sol·licitant no elabora comptes consolidats que incloguen
la dita empresa per consolidació, ni està inclosa per consolidació
en els comptes de l'esmentada empresa ni en les de cap empresa vinculada
a esta.
Tipus 3: empresa vinculada
Este tipus correspon a la situació econòmica de les empreses que
formen part d'un grup que controla, directament o indirectament, la
majoria del seu capital o drets de vot o que pot exercir una influència
dominant sobre l'empresa.
Una empresa sap, generalment, de forma immediata si està vinculada,
que ja està subjecta a l'obligació d'elaborar comptes consolidats
o està inclosa per consolidació en els comptes d'una empresa obligada
a elaborar comptes consolidats.
(¹) En termes de participació de capital o de drets de vot, es tindrà
en compte el major dels dos percentatges. A este percentatge s'afegirà
el percentatge de participació que qualsevol altra empresa vinculada a
l'empresa accionista posseïx sobre l'empresa en qüestió.
(²) Una empresa pot continuar sent considerada autònoma encara
que s'arribe o se supere el límit del 25% quan corresponga a algun
dels tipuss d'inversors que s'indiquen a continuació (sempre que els
inversors no siguen empreses vinculades a l'empresa sol·licitant):
a) Societats públiques de participació, societats de capital de risc,
persones físiques o grup de persones físiques que realitzen una activitat
regular d'inversió en capital de risc (inversors providencials o business
angels) i invertisquen fons propis en empreses sense cotització
bursàtil, sempre que la inversió d'estos business angels en la mateixa
empresa no supere 1.250.000 euros;
b) Universitats o centres d'investigació sense ànim de lucre;
c) Inversors institucionals, inclosos els fons de desenvolupament
regional.
COM CALCULAR ELS LÍMITS
Les dades seleccionades per al càlcul del personal i els imports
financers són les corresponents a l'últim exercici comptable tancat, i
es calculen sobre una base anual. Es tenen en compte a partir de la
data en què es tanquen els comptes. El total de volum de negocis es
calcularà sense l'impost sobre el valor afegit (IVA) ni tributs indirectes.
- Per a una empresa autònoma: les dades financeres i els efectius
es basen únicament en els comptes de l'dita empresa.
- Per a una empresa amb empreses associades: s'acumulen les
dades de l'empresa amb les de les empreses associades. Les dades
agregades seran proporcionals al percentatge de participació en el
capital o en els drets de vot.
- Per a una empresa vinculada a altres empreses: s'afig a les dades
de l'empresa el 100% de les dades de les empreses a les quals està vinculada.
S'haurà d'agregar proporcionalment les dades de les empreses
que puguen estar associades a estes empreses vinculades.
COM CALCULAR ELS EFECTIUS I UNITATS DE TREBALL
ANUAL
Els efectius d'una empresa corresponen al nombre d'unitats de treball
anual (UTA)
Qui s'inclou en els efectius-
- els assalariats de l'empresa,
- les persones que treballen per a l'empresa que hi mantinguen
una relació de subordinació i estiguen assimilades als assalariats de
conformitat amb la legislació,
- els propietaris que dirigixen la seua empresa,
- els socis que exercisquen una activitat regular en l'empresa i
gaudisquen d'avantatges financeres per part de l'empresa.
Els aprenents o alumnes de formació professional amb contracte
d'aprenentatge o formació professional no es comptabilitzaran dins
dels efectius.
Una UTA correspon al nombre de persones que treballen en l'empresa,
o per compte d'esta, a temps complet durant tot l'any de què
es tracte. Els efectius es calculen en UTA. El treball de les persones
que no hagen treballat durant tot l'any o ho hagen fet a temps parcial,
independentment de la seua durada, així com el treball estacional, es
comptabilitza en fraccions d'UTA.
No es comptabilitza la durada dels permisos de maternitat o permisos
parentals.